hotchpotch/miracl-hf-unified huggingface dataset:
খগড়িয়া জেলা
খগড়িয়া জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর খগড়িয়া। খগড়িয়া জেলা মুঙ্গের বিভাগের অন্তর্গত।
খগড়িয়া জেলার ভূখণ্ড ফরকিয়া নামেও পরিচিত। কিংবদন্তি অনুসারে, মুঘল সম্রাট আকবর তাঁর রাজস্ব মন্ত্রী টোডরমলকে সাম্রাজ্যের মানচিত্র প্রস্তুত করতে বলেছিলেন। টোডরমল দুর্গম খগড়িয়া এলাকার মানচিত্র তৈরি করতে পারেননি। তাই তিনি এই জায়গাটির নাম দিয়েছিলেন ‘ফরকিয়া’ (হিন্দিতে ‘ফরক’ শব্দের অর্থ পৃথক)।
খগড়িয়া জেলার আয়তন । এই জেলার আয়তন গ্রিনল্যান্ডের নারেস দ্বীপের আয়তনের প্রায় সমান। গঙ্গা, কমলা বালান, কোশি, বুড়ি গণ্ডক, কারেহ, কালী কোশি ও বাগমতী – এই সাতটি নদী দিয়ে এই জেলা পরিবেষ্টিত রয়েছে। প্রতি বছর এই নদীগুলিতে বন্যা হয়।
খগড়িয়া জেলা দুটি মহকুমায় বিভক্ত। এগুলি হল: খগড়িয়া ও গোগারি।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় খগড়িয়া জেলার নাম নথিভুক্ত করেছে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
২০১১ সালের জনগণনা অনুসারে, খগড়িয়া জেলার জনসংখ্যা ১,৬৫৭,৫৯৯। এই জেলার জনসংখ্যা গিনি-বিসসাউ রাষ্ট্র বা মার্কিন যুক্তরাষ্ট্রের ইডাহো রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৩০০তম। এই জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ছিল ২৯.৪৬%। খগড়িয়া জেলায় লিঙ্গানুপাতের হার প্রতি ১০০০ পুরুষে ৮৮৩ জন মহিলা এবং সাক্ষরতার হার ৬০.৮৭%।
ইউটিসি+১১:০০
ইউটিসি+১১:০০ একটি সময় অঞ্চল যেটি ইউটিসি অফসেট, যা ইউটিসি সময় অঞ্চল থেকে ১১ ঘণ্টা এগিয়ে। 
এই সময় অঞ্চল ব্যবহৃত হয়ঃ
ইউটিসি+১১:৩০
ইউটিসি+১১:৩০ একটি সময় অঞ্চল যেটি ইউটিসি অফসেট, যা ইউটিসি সময় অঞ্চল থেকে ১১ ঘণ্টা ৩০ মিনিট এগিয়ে।এই সময় অঞ্চল ব্যবহৃত হয়ঃ১৮৬৮ সালের ২ নভেম্বর, নিউজিল্যান্ড সরকারিভাবে সারাদেশে এই সময় গ্রহণ করে, এবং সম্ভবত প্রথম দেশ হিসাবে। এটি মূলত দ্রাঘিমাংশের উপর ভিত্তি করে ১৭২° ৩০' পূর্ব, এবং  গ্রীনিচ থেকে ১১ ঘণ্টা ৩০ মিনিট এগিয়ে। এটি নিউজিল্যান্ড মান সময় হিসাবে পরিচিত, বর্তমানে এটি একই অঞ্চল ইউটিসি+১১ঃ৩০ এর মতই হবে।
ইউটিসি+১২:৪৫
ইউটিসি+১১:৩০ একটি সময় অঞ্চল, যেটি ইউটিসি অফসেট থেকে ১২ ঘণ্টা ৪৫ মিনিট এগিয়ে।
ইউটিসি+১৩:৪৫
ইউটিসি+১৩:৪৫ একটি সময় অঞ্চল, যেটি  ইউটিসি থেকে ১৩ ঘণ্টা ৪৫ মিনিট এগিয়ে।
সার্গেই বুবকা
সারহি নাজারোভিচ বুবকা (; ; জন্ম: ৪ ডিসেম্বর, ১৯৬৩) সাবেক সোভিয়েত ইউনিয়ন ও বর্তমান ইউক্রেনের বিশ্বখ্যাত পোল ভল্টার। ১৯৯১ সালে সোভিয়েত ইউনিয়নের পতনের পূর্ব-পর্যন্ত সোভিয়েত দলের সদস্যরূপে আন্তর্জাতিক ক্রীড়াঙ্গনে নিয়মিতভাবে প্রতিনিধিত্ব করেছেন তিনি। তিনি দুইবার ট্র্যাক এন্ড ফিল্ড নিউজ কর্তৃক বর্ষসেরা অ্যাথলেট মনোনীত হন। ২০১২ সালে নবপ্রবর্তিত আইএএএফ হল অব ফেমের ২৪জন অ্যাথলেটের মধ্যে অন্যতম হিসেবে অন্তর্ভুক্ত হন সার্গেই বুবকা।
সার্গেই বুবকা, জুনিয়র নামে তাঁর এক পুত্র সন্তান রয়েছে। সে পেশাদার টেনিস খেলোয়াড় হিসেবে অংশ নিচ্ছে।
ভরশিলোভগ্রাদে (বর্তমানে লুহানস্ক) জন্মগ্রহণকারী বুবকা শুরুতে ১০০-মিটার ড্যাশ ও দীর্ঘ লম্ফে অংশগ্রহণ করতেন। কিন্তু কেবলমাত্র পোল ভল্ট বিষয়ের দিকে ঝুঁকে যাবার পর তিনি বিশ্ব চ্যাম্পিয়ন হন। ১৯৮৩ সালে আন্তর্জাতিক ক্রীড়াঙ্গনে একেবারেই অপরিচিত মুখ হিসেবে তিনি ফিনল্যান্ডের হেলসিংকিতে অংশগ্রহণ করে বিজয়ী হন। পরের বছর ৫.৮৫ মিটারের (১৯ ফুট ২ ইঞ্চি) বাঁধা অতিক্রম করে প্রথম বিশ্বরেকর্ড স্থাপন করেন। ১৯৯১ সাল সোভিয়েত ইউনিয়ন বিলুপ্তির পূর্ব-পর্যন্ত সোভিয়েত দলের পক্ষে প্রতিনিধিত্ব করতেন। সোভিয়েত ক্রীড়া পদ্ধতিতে নতুন রেকর্ড গড়ার স্বীকৃতিস্বরূপ আর্থিক পুরস্কার প্রদান করা হতো। ফলশ্রুতিতে তিনি এক সেন্টিমিটারেরও কম উচ্চতা নিয়ে নতুন রেকর্ড গড়তেন। এরফলে তিনি নিয়মিতভাবে বোনাস অর্থ পেতেন ও ট্র্যাক এন্ড ফিল্ডের বিষয়ে আকর্ষণের প্রধান কেন্দ্রবিন্দুতে পরিণত হন।
বুবকা অলিম্পিক স্বর্ণপদকসহ ধারাবাহিকভাবে ছয়বার আইএএএফ বিশ চ্যাম্পিয়নশীপ জয় করেন। এছাড়াও, ৩৫বার পুরুষদের পোল ভল্টের বিশ্বরেকর্ড ভঙ্গ করেন। তন্মধ্যে ১৭বার আউটডোরে ও ১৮বার ইনডোরে রেকর্ড করেছেন। প্রথম পোল ভল্টার হিসেবে ৬.০ মিটার ও ৬.১০ মিটারের বাঁধা অতিক্রম করেন।
২১ ফেব্রুয়ারি, ১৯৯৩ তারিখে ইউক্রেনের দান্তেস্কে ৬.১৫ মিটারের বিশ্বরেকর্ড স্থাপন করেন। ২১ বছর তাঁর এ রেকর্ড অক্ষত ছিল। ১৫ ফেব্রুয়ারি, ২০১৪ তারিখে একই মাঠে ফ্রান্সের র‌্যনদ ল্যাভিলেনি তাঁর গড়া এ রেকর্ড ভঙ্গ করেন ৬.১৬ মিটার উচ্চতা অতিক্রম করে। বর্তমানে বুবকা আউটডোরে গড়া ৬.১৪ মিটারের রেকর্ডের ধারক যা তিনি ৩১ জুলাই, ১৯৯৪ তারিখে করেছিলেন। কিন্তু, ২০০০ সালে ২৬০.১৮এ ধারা মোতাবেক আইএএএফ ল্যাভিলেনি’র গড়া উচ্চতাকে বিশ্বরেকর্ডের মর্যাদা দেয়।
২০০১ সালে দান্তেস্কে অনুষ্ঠিত পোল ভল্ট স্টার্সের সভায় আনুষ্ঠানিকভাবে অবসর গ্রহণ করেন।
২০০১ সাল থেকে কাউন্সিল সদস্যরূপে আইএএএফের সাথে সম্পৃক্ত রয়েছেন। এরপর, ২০১১ সালে চার বছরের জন্য সহঃ সভাপতি হিসেবে নির্বাচিত হন। ২০০৭ সাল থেকে এর সহঃ সভাপতি হিসেবে কাজ করছেন। এ সময়কালে অ্যাথলেটস কমিশন (২০০১-২০১১) ও এএসওআইএফে কাউন্সিল সদস্যরূপে দায়িত্ব পালন করছেন তিনি। এ প্রসঙ্গে বুবকা মন্তব্য করেন যে, ‘আমি দীর্ঘদিন ধরে আইএএএফে কাজ করছি। আমার কাজের ক্ষেত্র শুধুমাত্র একমুখী নয়। অ্যাথলেটিক্সের কিছুটা ভালো দিক আমার হৃদয়ে অবস্থান করছে।’
১৯৯৬ সালে অ্যাথলেটিক্স কমিশনের নির্বাচিত সদস্যরূপে আন্তর্জাতিক অলিম্পিক কমিটিতে যুক্ত হন। ১৯৯৯ সালে আইওসি সদস্য হয়েছিলেন। ২০১০ সালে সিঙ্গাপুরে অনুষ্ঠিত যুব অলিম্পিক গেমসে মূল্যায়ণ ও সমন্বয় কমিশনের সভাপতি হন। ২০০৫ সাল থেকে ইউক্রেনের জাতীয় অলিম্পিক কমিটির সভাপতির দায়িত্ব পালন করছেন।
২৮ মে, ২০১৩ তারিখে আইওসি’র সভাপতি প্রার্থী হিসেবে তাঁর অংশগ্রহণের কথা ঘোষণা করেন। ১০ সেপ্টেম্বর, ২০১৩ তারিখে বুয়েন্স আয়ার্সে অনুষ্ঠিত আইওসি’র ১২৫তম অধিবেশনে তিনি জার্মান ক্রীড়াবিদ থমাস বাখের কাছে ৪৯-৪ ব্যবধানে পরাজিত হন।
সুপর্শ্বনাথ
সুপর্শ্বনাথ ( ) জৈনধর্মের বর্তমান যুগের সপ্তম তীর্থঙ্কর। জৈন ধর্মবিশ্বাস অনুসারে, তিনি সিদ্ধ (মুক্ত আত্মা) হয়েছিলেন। এর ফলে তাঁর কর্মের বন্ধন ক্ষয়প্রাপ্ত হয়েছিল। ১২ জেষ্ঠ শুক্লা তিথিতে ইক্ষবাকু বংশে রাজা প্রতিষ্ঠা ও রানি পৃথ্বীর পুত্র রূপে বারাণসীতে তাঁর জন্ম হয়েছিল।
কথিত আছে যে, যজুর্বেদে সুপর্শ্বনাথের নামের উল্লেখ পাওয়া যায়। তবে উক্ত গ্রন্থে এই নামের অর্থ ভিন্ন। সেখানে এটি ঈশ্বরের একটি উপাধি-মাত্র, যার অর্থ "সর্ব-পবিত্র প্রভু"।
বৌদ্ধ ধর্মগ্রন্থ খন্ধকের "মহাবগ্‌গ" (১। ২২। ১৩) অংশে বলা হয়েছে, গৌতম বুদ্ধের সমসাময়িক যুগে রাজগিরে সুপর্শ্বনাথের একটি মন্দির ছিল।
মথুরায় একটি প্রাচীন স্তুপে ১৫৭ খ্রিস্টাব্দের একটি শিলালিপি পাওয়া গিয়েছে। এই লিপিতে বলা হয়েছে, দেবতাদের নির্মিত এই স্তুপে তীর্থঙ্কর অরনাথের একটি মূর্তি আছে। জিনপ্রভ সুরির "তীর্থকল্প" (খ্রিস্টীয় ১৪শ শতাব্দী) গ্রন্থে প্রাচীন উপাদানের ভিত্তিতে সুপর্শ্বনাথের একটি স্তুপের উল্লেখ করা হয়েছে। উক্ত গ্রন্থ মতে, কুবের এই সোনার স্তুপটি সুপর্শ্বনাথের সম্মানে এবং আচার্য ধর্মরুচি ও আচার্য ধর্মঘোষের জন্য নির্মাণ করে দেন। ২৩শ তীর্থঙ্কর পার্শ্বনাথের সময় এই সোনার স্তুপটি ইঁট দিয়ে ঘিরে দেওয়া হয় এবং বাইরে একটি পাথরের মন্দির নির্মাণ করা হয়।"যশতিলক" গ্রন্থের রচয়িতা সোমদেব জিনপ্রভ সুরির প্রায় চারশো বছর পূর্বে বর্তমান ছিলেন। তিনি এই স্তুপটিকে দেবনির্মিত স্তুপ বলে উল্লেখ করেন।
ময়ুরভঞ্জ জেলা
ময়ুরভঞ্জ জেলা ভারতের ওড়িশা রাজ্যের বৃহত্তম জেলা, যার সদর দপ্তর বারিপাড়ায় অবস্থিত। ১০ হাজার ৪১৮ বর্গ কিলোমিটার ক্ষেত্র বিশিষ্ট এই জেলার বিধানসভা সংখ্যা ৯টি। এ জেলায় রয়েছে ২৬টি ব্লক ও ৩৮২টি গ্রাম পঞ্চায়েত। বর্তমানে জেলার কালেক্টার হলো রাজেস প্রভাকর পাটিল। ২০১১ সালের জনগণনা মতে জেলার জনসংখ্যা ২৫ লক্ষ ১৩ হাজার ৮৯৩ জন। শ্রীরামচন্দ্র ভঞ্জ দেউ এই জেলার বিখ্যাত ব্যক্তিত্ব। তাঁর প্রথম পত্নীর মৃত্যুর পরে তিনি দ্বিতীয়বার বিবাহ করেন বাংলার প্রখ্যাত ব্রাহ্ম সমাজ নেতা ও ব্যক্তিত্ব কেশবচন্দ্র সেনের কন্যা সুচারু দেবীকে। সুচারু দেবীকে লেখা মহারাজা রামচন্দ্রের পত্রগুলি পত্রসাহিত্যের সম্পদ হয়ে আছে।
"জেলাটির উত্তরে ঝাড়খণ্ড রাজ্যের সরাইকেল্লা খরসোয়া জেলা"৷ "জেলাটির উত্তর পূর্বে(ঈশান) ঝাড়খণ্ড রাজ্যের পূর্ব সিংভূম জেলা"৷ "জেলাটির পূর্বে পশ্চিমবঙ্গ রাজ্যের ঝাড়গ্রাম জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের বালেশ্বর জেলা"৷ "জেলাটির দক্ষিণে, দক্ষিণ পশ্চিমে(নৈঋত) ও পশ্চিমে ওড়িশা রাজ্যের কেন্দুঝর জেলা "জেলাটির উত্তর পশ্চিমে(বায়ু) ঝাড়খণ্ড রাজ্যের পশ্চিম সিংভূম জেলা"৷
জেলাটির আয়তন ১০৪১৮ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৬.৬৯%৷
ময়ুরভঞ্জ জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ২২২৩৪৫৬(২০০১ জনগণনা) ও ২৫১৯৭৩৮(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৩য়৷ ওড়িশা রাজ্যের ৬.০০% লোক ময়ুরভঞ্জ জেলাতে বাস করেন৷ জেলার জনঘনত্ব ২০০১ সালে ২১৩ ছিলো এবং ২০১১ সালে তা বৃদ্ধি পেয়ে ২৪২ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৩.৩৩% , যা ১৯৯১-২০১১ সালের ১৭.৯৮% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ১০০৬(সমগ্র) এবং শিশু(০-৬ বৎ) লিঙ্গানুপাত ৯৬০৷
জেলাটির স্বাক্ষরতা হার ৫১.৯১%(২০০১) তথা ৬৩.১৭%(২০১১)৷ পুরুষ স্বাক্ষরতার হার ৬৫.৭৬%(২০০১) তথা ৭৩.৭৬%(২০১১)৷ নারী স্বাক্ষরতার হার ৩৭.৮৪%(২০০১) তথা ৫২.৭১% (২০১১)৷ জেলাটিতে শিশুর অনুপাত সমগ্র জনসংখ্যার ১৩.৯৬%৷
সর্বেশ্বরবাদ
সর্বেশ্বরবাদ () হল এমন একটি বিশ্বাস যাতে সম্পূর্ণ এ মহাবিশ্বকে তথা পরিবেশ প্রকৃতিকে ঈশ্বর-সম ব'লে গণ্য করা হয় , অথবা আমাদের আশেপাশে পরিবেষ্টিত সকল বস্তুর ভেতরেই ঈশ্বর অন্তর্নিহিত রয়েছেন ব'লে মনে করা হয় । সর্বেশ্বরবাদীরা তাই কোন পৃথক স্বতন্ত্র ব্যক্তি ঈশ্বরে বিশ্বাস করে না । কিছু এশীয় ধর্মকে সর্বেশ্বরবাদের অনুগামী ব'লে মনে করা হয় । হিন্দুধর্ম, সুফিবাদ , আলেভিবাদ , তাওবাদ এবং খ্রিস্টধর্ম ও ইহুদিধর্মের কিছু শাখায় সর্বেশ্বরবাদের উপস্থিতি রয়েছে।
মাকেমাকে
মাকেমাকে (, গৌণ গ্রহ তালিকাভুক্ত নাম ১৩৬৪৭২ মাকেমাকে ) একটি বামন গ্রহ যা কাইপার বেষ্টনীর চিরায়ত সদস্য (classical Kuiper belt object) গুলোর মাঝে সম্ভাব্য বৃহত্তম বলে গণ্য করা হয়। এর ব্যাস প্লুটো গ্রহের প্রায় দুই-তৃতীয়াংশ। এযাবৎ কাইপার বেষ্টনীর বৃহৎ বস্তুগুলোর মাঝে একমাত্র মাকেমাকেরই কোন নিজস্ব উপগ্রহ পাওয়া সম্ভব হয় নি, যার কারনে এর ভর শুধুমাত্রই অনুমান করা হয়। এর অত্যন্ত কম গড় তাপমাত্রা, প্রায় হওয়ার কারণে ধারণা করা হয় এর পৃষ্ঠ মিথেন, ইথেন ও সম্ভবত নাইট্রোজেনের বরফ দ্বারা আবৃত।
৩১শে মার্চ ২০০৫ সালে মাইকেল ই. ব্রাউনের নেতৃত্বে একটি দল মাকেমাকে আবিষ্কার করে এবং ২৯শে জুলাই ২০০৫ সালে আনুষ্ঠানিক ভাবে ঘোষণা করা হয়। প্রাথমিকভাবে এর নাম ছিল ও পরবর্তীকালে একে গৌণ গ্রহ সংখ্যা ১৩৬৪৭২ দেয়া হয়। ২০০৮ সালের জুলাই মাসে আন্তর্জাতিক জ্যোতির্বিজ্ঞান সংঘ এই বস্তুকে বামন গ্রহ হিসেবে স্বীকৃতি দেয়। ইস্টার দ্বীপের বাসিন্দা রাপা নুই দের পুরাণের দেবতা মাকেমাকের নাম অনুসারে এই গ্রহের নামকরণ করা হয়।
মহাসাগরীয় গ্রহ
মহাসাগরীয় গ্রহ বা জলবিশ্ব ইংরেজিতে ocean planet বা waterworld একধরনের কাল্পনিক গ্রহ বিশেষ। এ ধরনের গ্রহের পৃষ্ঠ শুধুই মহাসাগর দ্বারা গঠিত। পৃথিবীর মহাসাগরগুলোর চেয়ে এর গভীরতাও কয়েকগুন বেশী।
আমাদের সৌরজগতের বাইরে যে সব গ্রহের অস্তিত্ব তা অনেক সময় ধূমকেতুর মতো অর্ধেক বরফ ও অর্ধেক পাথুরে বস্তুর সংমিশ্রনে গঠিত হতে পারে। এসব গ্রহের গঠনগত পরিবর্তন দেখে ধারনা করা যায় যে সৃষ্টির এক পর্যায়ে গ্রহের বাইরের অংশের বরফ গলে গিয়ে সম্পূ্র্ণ গ্রহ জুড়ে এক মহাসমুদ্রে পরিনত হয়। এই ধারণা সর্ব প্রথম প্রকাশিত হয় ২০১৩ সালে Marc Kuchner এবং Alain Léger এর একটি গবেষণা প্রবন্ধে।
জলবিশ্বের সমুদ্র কয়েক হাজার কিলোমিটার গভীর হতে পারে। সমগ্র গ্রহ জুড়ে এই মহাসমুদ্রের দারুণ চাপে এই সকল গ্রহের কেন্দ্র বরফ দ্বারা গঠিত হতে পারে। যদিও তাপমাত্রার দিক দিয়ে তা পৃথিবীর বরফের মতো হয়ত হবে না। গ্রহটি যদি তার সূর্যের খুব কাছে অবস্থিত হয় তাহলে গলনাঙ্কের কাছাকাছি পৌছানর পর তা বর্ণার অতিত এক পৃষ্ঠদেশে রূপান্তরিত হবে। এমনকি যদি গ্রহটি যদি খুব ঠান্ডাও হয় তাহলেও তার বায়ুমন্ডলে প্রচুর বাষ্পিভূত পানির অস্তিত্ব থাকবে এবং সেখানে মারাত্মক গ্রীন হাউজ এফেক্টের সৃষ্টি করবে।
অপেক্ষাকৃত ছোট মহাসাগরীয় গ্রহের মাধ্যাকর্ষন শক্তি কম হয় এবং বায়ুমন্ডলও হয় অনেক হাল্কা।
ধারণা করা হয় আমাদের সৌরজগতের বাইরের গ্রহ GJ 1214 b এবং কেপলার টুটুবি মহাসাগরীয় গ্রহ।
শুধু তোমারই জন্য
শুধু তোমারই জন্য ২০১৫ সালের একটি ভারতীয় বাংলা চলচ্চিত্র। বিরসা দাশগুপ্ত পরিচালিত এবং শ্রী ভেঙ্কটেশ ফিল্মস প্রযোজিত এই চলচ্চিত্রটিতে অভিনয় করেন দেব, শ্রাবন্তী চট্টোপাধ্যায়, মিমি চক্রবর্তী, সোহম চক্রবর্তী এবং আরো অনেকে।
২০১৫ সালের ১১ সেপ্টেম্বর এই চলচ্চিত্রের ট্রেইলার মুক্তি পায়। অসম্ভব সুন্দর একটি কাহিনী নিয়ে নির্মিত চলচিত্রটি ৷ এটি তামিল চলচিত্র রাজা রাণী র পূর্ণনির্মাণ ৷
আরো অনেকেই আছে। কিন্তু এদের মাধ্যমে ছবিটি পুর্নতা পেয়েছে
দেব মানে আদি প্রথমে মিমি মানে কলি নামে একটি মেয়েকে ভালবাসে।তাকে বিয়ে করে সে।কিন্তু পরের দিন রাস্তায় সড়ক দুর্ঘটনায় সে মারা যায়।পরে যদিও নয়ন নামে একটি মেয়েকে বিয়ে করে,তার সাথেও ঘটেছে একই কাহিনী।সেও ভাল বেসেছিল সিরাজ নামে একটি ছেলেকে।কিন্তু সেও তার জীবন থেকে চলে যায়।অবশেষে মিল হয় আদি ও নয়ন এর মাঝে।
এখানে কেন্দ্রীয় চরিত্রঃদেব
এই চলচ্চিত্রের সংগীত পরিচালনা করেছেন অরিন্দম চট্টোপাধ্যায়। শীর্ষসংগীত ও আবহ দিয়েছেন ইন্দ্রদীপ দাশগুপ্ত।
চলচ্চিত্রটি মূলত কলকাতাতেই দৃশ্যায়ণ করা হয়েছে। তবে এর বিভিন্ন গানের দৃশ্য ধারণ করা হয়েছে অন্যান্য দেশে।
বেগুসরাই জেলা
বেগুসরাই জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর বেগুসরাই।
‘বেগুসরাই’ নামটি এসেছে ‘বেগমসরাই’ (অর্থাৎ রানির সরাইখানা) কথাটি থেকে। ‘বেগমসরাই’ পরবর্তীকালে ‘বেগুসরাই’ নামে পরিচিতি লাভ করে।
প্রাচীনকালে বেগুসরাই অঞ্চলটিমিথিলা অঞ্চলের অন্তর্ভুক্ত ছিল। ১৮৭০ সালে বেগুসরাই মুঙ্গের জেলার একটি মহকুমার স্বীকৃতি পায়। ১৯৭২ সালে বেগুসরাই পৃথক জেলার মর্যাদা লাভ করে।
বেগুসরাই জেলা আয়তন । এই জেলার আয়তন ইন্দোনেশিয়ার বিয়াক দ্বীপের আয়তনের প্রায় সমান। বেগুসরাই জেলা গঙ্গার উত্তর পাড়ে অবস্থিত। এই জেলাটি মুঙ্গের বিভাগের অন্তর্গত।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় বেগুসরাই জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
২০১১ সালের জনগণনা অনুসারে, বেগুসরাই জেলার জনসংখ্যা ২,৯৭০,৫৪১। এই জেলার জনসংখ্যা আর্মেনিয়া রাষ্ট্র বা মার্কিন যুক্তরাষ্ট্রের মিসিসিপি রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যেীই জেলার স্থান ১২৮তম। বেগুসরাই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল২৬.৪৪%। বেগুসরাই জেলার লিঙ্গানুপাতের হার প্রতি ১০০০ পুরুষে ৮৯৫ জন মহিলা এবং সাক্ষরতার হার ৬৩.৮৭%।
১৯৮৯ সালে বেগুসরাই জেলায় কানোয়ারঝিল বন্যপ্রাণী অভয়ারণ্য গঠিত হয়। এই অভয়ারণ্যের আয়তন ।
অণুতরঙ্গ
অণুতরঙ্গ বা মাইক্রোওয়েভ () দ্বারা সে সকল তাড়িতচৌম্বক বিকিরণ নির্দেশ করা হয় যাদের তরঙ্গদৈর্ঘ্য ন্যূনতম ১ মিলিমিটার হতে সর্বোচ্চ ১ মিটার পর্যন্ত। এদের কম্পাঙ্ক ৩০০ মেগাহার্জ (তরঙ্গদৈর্ঘ্য ১ মিটার) হতে ৩০০ গিগাহার্জ (তরঙ্গদৈর্ঘ্য ১ মিলিমিটার) এর মধ্যে সীমাবদ্ধ। মাইক্রোওয়েভ শব্দে 'মাইক্রো-' উপসর্গটি মাইক্রোমিটার পাল্লার দৈর্ঘ্যবিশিষ্ট তরঙ্গ বোঝায় না এবং অণুতরঙ্গ শব্দে 'অণু-' উপসর্গটি আণবিক আকৃতির তরঙ্গ প্রকাশ করে না, বরং উভয়ক্ষেত্রেই সাধারণ অর্থে 'ক্ষুদ্র তরঙ্গ' প্রকাশ করে, কারণ 'মাইক্রোওয়েভ' দ্বারা সংজ্ঞায়িত তরঙ্গগুলোর দৈর্ঘ্য সাধারণ বেতার সম্প্রচারে ব্যবহৃত তরঙ্গের দৈর্ঘাপেক্ষা ক্ষুদ্রতর।
উচ্চ ক্ষমতাসম্পন্ন মাইক্রোওয়েভের উৎস হিসেবে বিশেষ নির্বাত-নল (ভ্যাক্যুয়াম টিউব) ব্যবহৃত হয়। নিয়ন্ত্রক তড়িৎ বা চৌম্বক ক্ষেত্রের দ্বারা প্রভাবিত ইলেক্ট্রন কে শূন্যস্থানে প্রবাহ ঘটিয়ে মাইক্রোওয়েভ সৃষ্টি করা হয়। তাতে আরও থাকে ম্যাগণেট্রন (মাইক্রোওয়েভ ওভেনে ব্যবহৃত), ক্লাইস্ট্রন, চল-তরঙ্গ নল (traveling-wave tube বা TWT) এবং জাইরোট্রন।
অল্প ক্ষমতাসম্পন্ন মাইক্রোওয়েভের উৎস হিসেবে ফিল্ড ইফেক্ট ট্রানজিস্টর (কম কম্পাঙ্কের ক্ষেত্রে), টানেল ডায়োড, গান ডায়োড (Gunn diode), ইমপ্যাট ডায়োড (IMPATT diode) ইত্যাদি ব্যবহার করা হয়।
সকল উষ্ণ বস্তু হতে কিছু মাইক্রোওয়েভ কৃষ্ণবস্তু বিকিরণ (black-body radiation) নির্গত হয়, যার পরিমাণ বস্তুর তাপমাত্রার উপর নির্ভরশীল। এজন্য আবহবিদ্যায় দূরপাল্লার মাইক্রোওয়েভ পরিমাপক যন্ত্র ব্যবহার করে কোন বস্তু বা পৃষ্ঠের তাপমাত্রা মাপা হয়। নক্ষত্র হতে বিকিরিত দূর্বল মাইক্রোওয়েভ তরঙ্গ বিশ্লেষণ করে তাদের গঠন সম্পর্কে ধারণা লাভ করা যায়। মহাজাগতিক অণুতরঙ্গ পটভূমি বিকিরণ (cosmic microwave background radiation, সংক্ষেপে CMBR) বিশ্লেষণ করে মহাবিশ্বের উৎপত্তি সংক্রান্ত মহা বিস্ফোরণ তত্ত্বের অনেক তথ্য পাওয়া যায়।
মাইক্রোওয়েভ ফ্রিকুয়েন্সিকৈ ৩ টি ক্যাটাগরিতে ভাগ করা যায় ৷ যথা :-
মাইক্রোওয়েভ কে দু'ভাগে ভাগ করা যায় ৷ যথা :-
১) সেলুলার কমিউনিকেশন
ইউটিসি+০৭:০০
ইউটিসি+০৭:০০ হল একটি সময় অঞ্চল, যা ইউটিসি থেকে ৭ ঘণ্টা এগিয়ে। আইএসও ৮৬০১ অনুসারে এটিকে লিখা হয় ।
এটি ইন্দোচীন সময় নামেও পরিচিত।
এটি পূর্ব এশিয়ার সবচেয়ে পশ্চিম সময় অঞ্চল হিসাবে বিবেচিত হয়।
লখিসরাই জেলা
লখিসরাই জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর লখিসরাই। এই জেলাটি বিহারের মুঙ্গের বিভাগের অন্তর্ভুক্ত একটি জেলা।
১৯৯৪ সালের ৩ জুলাই অবিভক্ত মুঙ্গের জেলার লখিসরাই মহকুমাটি নিয়ে লখিসরাই জেলা গঠন করা হয়।
লখিসরাই জেলার আয়তন । এই জেলার আয়তন পাপুয়া নিউ গিনির নিউ হ্যানোভার দ্বীপের আয়তনের প্রায় সমান।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় লখিসরাই জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
২০১১ সালের জগণনা অনুসারে লখিসরাই জেলার জনসংখ্যা ১,০০০,৭১৭। এই জেলার জনসংখ্যা ফিজি রাষ্ট্র বা মার্কিন যুক্তরাষ্ট্রের মন্টানা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলারস্থান ৪৪৫তম। বেগুসরাই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৪.৭৪%। লখিসরাই জেলার লিঙ্গানুপাতের হার প্রতি ১০০০ পুরুষে ৯০০ জন মহিলা এবং সাক্ষরতার হার ৬৪.৯৫%।
লখিসরাই জেলায় অঙ্গিকা ভাষা প্রচলিত। এটি একটি ইন্দো-আর্য ভাষা। এটিদেবনাগরী লিপিতে লেখা হয়। অঙ্গিকা অঞ্চলের প্রায় ৭৫০,০০০ জন এই ভাষায় কথা বলে।
যমের রাজা দিল বর
যমের রাজা দিল বর ২০১৫ সালে মুক্তিপ্রাপ্ত একটি ভারতীয় বাংলা চলচ্চিত্র। এই ছবিতে আবীর চট্টোপাধ্যায় ও পায়েল সরকার দুটি প্রধান চরিত্রে অভিনয় করেছেন। তার আগে এই ছবিতে রাইমা সেন অভিনয় করার কথা ছিল। পরে সেটা পরিবর্তিত হয়ে সেই চরিত্রে অভিনয় করেন পায়েল সরকার। এই ছবিতে সংগীত পরিচালনা করেন অনুপম রায়।
এই ছবির গল্পে দেখা যায় রিয়া ব্যানাজি চরিত্রে অভিনয় করেন পায়েল সরকার যে কিনা মনে প্রানে ছেলেদের একদম দেখতে পারে না। এই কারনে সে কোন ছেলেকে বিয়ে করবে না বলে ঠিক করে। কিন্তু তার মা তার এই কথার সাথে একমত না হয়ে তিনি বিভিন্ন মাধ্যমে তার মেয়ের জন্য ছেলে খুঁজতে থাকেন। আর এইভাবে তিনি খুঁজতে খুঁজতে পেয়ে যান দেবদাস কে। দেবদাস চরিত্রে অভিনয় করেছেন আবীর চট্টোপাধ্যায়। তার পরে তারা একেবারে ভাল ভাবে বিয়ে শেষ করেন। কিন্তু তার কপাল খারাপ থাকার কারনে বিয়ের প্রথম রাতেই তার স্বামী মারা যায়। তারপরে রিয়া তার স্বামীকে খুঁজতে যমালয়ে যায়। সেইখানে যম রাজের সাথে কথা বলে বলে সে যেন তার স্বামীকে তার কাছে ফেরত দিয়ে দেয়। কিন্তু পরে যমরাজ তাকে একটা বর স্বরূপ তার স্বামীকে ফেরত দিয়ে দেয়।
আরোও অনেকে 
এই ছবিতে সংগীত পরিচালনা করেছেন অনুপম রায়
ভিক মার্কস
ভিক্টর জেমস ভিক মার্কস (; জন্ম: ২৫ জুন, ১৯৫৫) সমারসেটের মিডল চিনক এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শীতা দেখিয়েছেন ভিক মার্কস। ঘরোয়া ক্রিকেটে সমারসেট, অক্সফোর্ড বিশ্ববিদ্যালয়, মেরিলেবোন ক্রিকেট ক্লাব ও ওয়েস্টার্ন অস্ট্রেলিয়ার প্রতিনিধিত্ব করেন তিনি।
ব্লানডেল স্কুলে অধ্যয়ন শেষে অক্সফোর্ড বিশ্ববিদ্যালয়ে পড়াশোনা করেন। সেখানে ১৯৭৫ থেকে ১৯৭৮ সময়কালে ইমরান খান ও ক্রিস টাভারে’র সাথে একত্রে খেলেন। তন্মধ্যে, ১৯৭৬ ও ১৯৭৭ সালে বিশ্ববিদ্যালয় দলকে নেতৃত্ব দেন তিনি। ১৯৭৫ সালে ইংরেজ ঘরোয়া প্রথম-শ্রেণীর ক্রিকেটে অভিষেক ঘটে তাঁর।
পাঁচ বছর পর ৩০ মে, ১৯৮০ তারিখে ওয়েস্ট ইন্ডিজের বিপক্ষে একদিনের আন্তর্জাতিকে আত্মপ্রকাশ ঘটে তাঁর। এরপর টেস্টে অভিষেক ঘটে পাকিস্তানের বিপক্ষে ২৬ আগস্ট, ১৯৮২ তারিখ। সমগ্র খেলোয়াড়ী জীবনে তিনি মাত্র ছয় টেস্টে অংশগ্রহণ করেছেন। কিন্তু একদিনের আন্তর্জাতিকে তুলনামূলকভাবে ভাল খেলেন। ২৫.৭৯ গড়ে ৪৪ উইকেট তুলে নিয়েছেন। ১৯৮৪ সালে নিজস্ব সেরা ৫/২০ লাভ করেন। নিউজিল্যান্ডের বিপক্ষে তাঁর এই বোলিং পরিসংখ্যান বেশ কয়েক বছর ইংল্যান্ডের সেরা বোলিং ছিল। এছাড়াও অদ্যাবধি স্লো বোলার হিসেবে এটি ইংল্যান্ডের সেরা বোলিংরূপে রয়েছে। এছাড়াও, ১১ জুন, ১৯৮৩ তারিখে ক্রিকেট বিশ্বকাপের গ্রুপ-পর্বের খেলায় শ্রীলঙ্কার বিপক্ষে ৫/৩৯ লাভ করেছিলেন। ঐ খেলায় তাঁর দল ৪৭ রানের ব্যবধানে জয় পেয়েছিল।
১৯৭৫ থেকে ১৯৮৯ সময়কালে সমারসেট ক্লাবে অবস্থান করে বর্ণাঢ্যময় প্রথম-শ্রেণীর খেলোয়াড়ী জীবন অতিবাহিত করেন। এছাড়াও, ১৯৮৬-৮৭ মৌসুমে শেফিল্ড শীল্ডের শিরোপা বিজয়ী ওয়েস্টার্ন অস্ট্রেলিয়ার প্রতিনিধিত্ব করেন।
পেশাদারী ক্রিকেট থেকে অবসর গ্রহণের পর তিনি সাংবাদিকতা ও প্রচারমাধ্যমের দিকে ঝুঁকে পড়েন। টেস্ট ম্যাচ স্পেশালে নিয়মিতভাবে বিশ্লেষকের ভূমিকায় অবতীর্ণ হন মার্কস। দি অবজারভার সংবাদপত্রে নিয়মিতভাবে ক্রিকেট ও মাঝে-মধ্যে রাগবি ইউনিয়ন নিয়ে লিখে যাচ্ছেন। বর্তমানে তিনি সমারসেটের সভাপতির দায়িত্ব পালন করছেন।
মৌলভীবাজার-১
মৌলভীবাজার-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মৌলভীবাজার জেলায় অবস্থিত জাতীয় সংসদের ২৩৫নং আসন।
মৌলভীবাজার-১ আসনটি মৌলভীবাজার জেলার জুড়ী উপজেলা ও বড়লেখা উপজেলা নিয়ে গঠিত।
মৌলভীবাজার-২
মৌলভীবাজার-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মৌলভীবাজার জেলায় অবস্থিত জাতীয় সংসদের ২৩৬নং আসন।
মৌলভীবাজার-২ আসনটি মৌলভীবাজার জেলার কুলাউড়া উপজেলা এবং কমলগঞ্জ উপজেলার আদমপুর ইউনিয়ন, ইসলামপুর ইউনিয়ন, আলীনগর ইউনিয়ন ও সমসেরনগর ইউনিয়ন নিয়ে গঠিত।
শেখপুরা জেলা
শেখপুরা জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর শেখপুরা। শেখপুরা জেলা বিহারের মুঙ্গের বিভাগের অন্তর্গত। ১৯৯৪ সালের ৩১ জুলাই মুঙ্গের জেলা ভেঙে শেখপুরা জেলা গঠিত হয়। বিহারের প্রথম মুখ্যমন্ত্রী শ্রীকৃষ্ণ সিংহ এই জেলার অধিবাসী ছিলেন। ২০১১ সালের জনগণনা অনুসারে, শেখপুরা জেলা জনসংখ্যার দিক থেকে বিহারের ক্ষুদ্রতম জেলা।
শেখপুরা জেলার আয়তন । এই জেলার আয়তন সলোমন দ্বীপপুঞ্জের কোলোমবানগারার আয়তনের সমান।
শেখপুরা জেলার অর্থনীতি কৃষিভিত্তিক। ২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় এই জেলার নাম নথিভুক্ত করে। বিহারের যে ৩৬টি জেলা বর্তমানে অনগ্রসর অঞ্চল অনুদান কর্মসূচির অধীনে অনুদান পেয়ে থাকে, শেখপুরা জেলা তার মধ্যে অন্যতম।
শেখপুরা জেলায় একটি মাত্র মহকুমা রয়েছে। সেটি হল শেখপুরা মহকুমা। এই মহকুমাটি ছয়টি ব্লকে বিভক্ত। যথা: আরিয়ারি, শেখপুরা, বারবিঘা, ঘাটকোসুমভা, শেওয়ারা ও শেখোপুর সরাই।
২০১১ সালের জনগণনা অনুসারে, শেখপুরা জেলার জনসংখ্যা ৬৩৪,৯২৭। এই জেলার জনসংখ্যা মন্টেনেগ্রো রাষ্ট্র বা মার্কিন যুক্তরাষ্ট্রের ভেরমন্ট রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৫১৬তম। শেখপুরা জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২০.৮২%। শেখপুরা জেলার লিঙ্গানুপাতের হার প্রতি ১০০০ পুরুষে ৯২৬ জন মহিলা এবং সাক্ষরতার হার ৬৫.৯৬%।
ইয়াহু! সার্চ মার্কেটিং
ইয়াহু! সার্চ মার্কেটিং হল ইয়াহু! কর্তৃক প্রদত্ত একটি কিওয়ার্ড-ভিত্তিক "পে পার ক্লিক" বা "স্পনসর সার্চ" ইন্টারনেট বিজ্ঞাপন সেবা।
ইয়াহু এই সেবা ওভারচার সার্ভিসেস, ইনকর্পোরেটেড (পূর্বে GoTo.com) কেনার পরে দেয়া শুরু করে। GoTo.com ছিল আইডিয়াল্যাবের একটি অণুষঙ্গ ও প্রথম কোম্পানী যারা জন্য একটি পে-পার-প্লেসমেন্ট অনুসন্ধান সেবা প্রদান করে সফল হয়।
ভীম কদফিসেস
ভীম কদফিসেস () (রাজত্বকাল ৯০-১০০ খ্রিস্টাব্দ) একজন কুষাণ সম্রাট ছিলেন।
১৯৯৩ খ্রিস্টাব্দে আফগানিস্তানের রবাতক নামক স্থান থেকে আবিষ্কৃত ব্যাক্ট্রিয় ভাষায় গ্রিক লিপিতে উৎকীর্ণ একটি শিলালিপি থেকে কুষাণ সম্রাট কণিষ্কের পিতৃপুরুষদের নাম পাওয়া যায়। এই লিপি থেকেই জানা যায় যে, কণিষ্কের পিতা ছিলেন ভীম কদফিসেস।
ভীম কদফিসেস ছিলেন প্রথম কুষাণ সম্রাট, যিনি প্রথম স্বর্ণমুদ্রা প্রচলন করেন। তাঁর মুদ্রাগুলির এক পিঠে গ্রিক লিপিতে "বাসিলেউস বাসিলেওন সোতির মেগাস ওওইমো কদফিসেস" () এবং খরোষ্ঠী লিপিতে "মহারাজস রাজদিরজস সর্বলোগ ইস্বরস মহিস্বরস ভীম কথফিসস ত্রদর" কথাটি উৎকীর্ণ রয়েছে। তাঁর মুদ্রাগুলিতে তাকে ভারী কোট পরিহিত অবস্থায় রথের ওপর বা গদা হাতে বা সিংহাসনে আসীন অবস্থায় বিভিন্ন ভঙ্গিমায় দেখা যায়। মুদ্রাগুলিতে ত্রিশুল হাতে শিব, বৌদ্ধ ত্রিরত্ন ইত্যাদি ভারতীয় প্রতীকগুলিও লক্ষ্য করা যায়।
Hill, John E. (2009) "Through the Jade Gate to Rome: A Study of the Silk Routes during the Later Han Dynasty, 1st to 2nd Centuries CE". BookSurge, Charleston, South Carolina. .
মেরিয়াম-ওয়েবস্টার
মেরিয়াম-ওয়েবস্টার, ইনক. হল একটি আমেরিকান কোম্পানি যা তথ্যসূত্রমূলক গ্রন্থ, বিশেষত অভিধান প্রকাশনা করে।
১৮৩১ সালে জর্জ এবং চার্লস মেরিয়াম G & C Merriam Co. নামে স্প্রিংফিল্ড, মেসাচুসেটসে এই কোম্পানিটি গঠন করেন। ১৮৩৪ সালে যখন নোয়াহ ওয়েবস্টার মারা যান, কোম্পানিটি সত্ত্ব কিনে নেন একটি আমেরিকান ইংরেজি ভাষার অভিধান ওয়েবস্টার মালিকানা থেকে। সকল মেরিয়াম-ওয়েবস্টার অভিধানগুলো এই উৎসের বংশানুক্রম।
১৯৬৪ সালে, এনসাইক্লোপিডিয়া ব্রিটানিকা, ইনক. মেরিয়াম-ওয়েবস্টার প্রতিষ্ঠানকে কিনে নেয় অধিনস্ত প্রতিষ্ঠান হিসেবে। কোম্পানিটি তার বর্তমান নাম পায় ১৯৮২ সালে।
বাংলাদেশ-ভারত সীমান্ত চুক্তি ২০১৫
৭ মে ২০১৫ সাল, ভারতীয় সংসদের নিম্ন কক্ষ লোকসভায় ভারত ও বাংলাদেশের মধ্যকার স্থল সীমান্ত চুক্তি সংক্রান্ত বিল ৩৩১-০ ভোটের ব্যবধানে পাশ হয়। যা ১৯৭৪ সালের মে মাসে দুই দেশের তৎকালীন প্রধানমন্ত্রী ইন্দিরা গান্ধী ও শেখ মুজিবর রহমানের মধ্যে যে চুক্তিটি সই হয়েছিল, তা কর্যকরের জন্য ভারতের অনুমোদন প্রক্রিয়া অংশ। অন্যদিকে বাংলাদেশ ১৯৭৪ সালেই চুক্তিটি অনুমোদন করে। চুক্তিটির মূল বিষয়বস্তু ছিল দুই দেশের সীমান্তে কয়েক দশক ধরে চলা বিরোধপূর্ণ এলাকা ও ছিটমহল সমস্যা সমাধানের জন্য বড়-মাপের ভূখণ্ড বিনিময়। অফিসিয়ালভাবে ছিটমহল বিনিময় ২০১৫ সালে ৩১ জুলাই মধ্যরাতের পর থেকে কার্যকর করা হয়।
ভাগলপুর বিভাগ
ভাগলপুর বিভাগ হলভারতের বিহার রাজ্যের একটি প্রশাসনিক বিভাগ। এই বিভাগের সদর শহর হলভাগলপুর। ২০০৫ সালের পরিস্থিতি অনুসারে, এই বিভাগ দুটি জেলায় বিভক্ত। যথা: ভাগলপুর জেলা ও বাঁকা জেলা।
রমেশ কালুবিতরাণা
রমেশ শান্ত কালুবিতরাণা (; জন্ম: ২৪ নভেম্বর, ১৯৬৯) কলম্বোয় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। ১৯৯০ থেকে ২০০৪ সালের মধ্যে শ্রীলঙ্কা ক্রিকেট দলের নিয়মিত সদস্য ছিলেন। দলে তিনি মূলতঃ উইকেট-রক্ষকের দায়িত্ব পালন করলেও ডানহাতে আগ্রাসী ব্যাটিং করে ব্যাপক পরিচিতি পেয়েছেন। ১৯৯৬ সালের ক্রিকেট বিশ্বকাপের শিরোপা বিজয়ী শ্রীলঙ্কা দলের অন্যতম সদস্য ছিলেন রমেশ কালুবিতরাণা। এছাড়াও তিনি মালয়েশিয়া ক্রিকেট দলের অন্তর্বতীকালীন কোচের দায়িত্ব পালন করেছেন। ঘরোয়া প্রথম-শ্রেণীর ক্রিকেটে সেবাস্টিয়ানিটিস ক্রিকেট ও অ্যাথলেটিক ক্লাব এবং কোল্টস ক্রিকেট ক্লাবে প্রতিনিধিত্ব করেছেন তিনি।
দীর্ঘদিনের দলীয় সঙ্গী মুত্তিয়া মুরালিধরনকে সাথে নিয়ে শ্রীলঙ্কার উত্তরাঞ্চলের উন্নয়নে দাতব্য কর্মকাণ্ডে বেশ কয়েক বছর ধরে কাজ করছেন।
সমগ্র খেলোয়াড়ী জীবনে ৪৯ টেস্ট ও ১৮৯টি একদিনের আন্তর্জাতিকে অংশ নিয়েছেন তিনি। খেলোয়াড়ী জীবনের শুরুতেই তাঁকে বেশ প্রতিশ্রুতিশীল ও সমৃদ্ধময় খেলায় অংশগ্রহণের দিকে ধাবিত করে। ১৯৯২ সালে শক্তিশালী অস্ট্রেলিয়া দলের বিপক্ষে অনুষ্ঠিত অভিষেক টেস্টেই ২৬ বাউন্ডারিতে অপরাজিত ১৩২* রান তুলেছিলেন যা তাঁর ব্যক্তিগত সর্বোচ্চ টেস্ট রান। এরপর ১৯৯৬ সালে শ্রীলঙ্কা দল ক্রিকেট বিশ্বকাপ জয় করলেও পরবর্তীকালে নিজেকে মেলে ধরতে ব্যর্থ হন।
সমগ্র খেলোয়াড়ী জীবনে তিনি টেস্টের তিনটি হ্যাট্রিকের সাথে নিজেকে জড়িয়ে রেখেছেন। তন্মধ্যে দুইবার নিজেই হ্যাট্রিকে পরিণত হয়েছেন ও একবার হ্যাট্রিক করতে সহায়তা করেছেন। ১৯৯৮-৯৯ মৌসুমে এশিয়ান টেস্ট চ্যাম্পিয়নশীপের প্রথম আসরের তৃতীয় টেস্টে পাকিস্তানের ওয়াসিম আকরাম হ্যাট্রিক করেন। ৬ মার্চ, ১৯৯৯ তারিখে লাহোরের গাদ্দাফি স্টেডিয়ামের ঐ টেস্টে কালুবিতরাণা, বন্দরাতিল্লেকে ও বিক্রমাসিংহে তাঁর শিকারে পরিণত হয়েছিলেন। এরপর ২০০০ মৌসুমে সফরকারী পাকিস্তানের আব্দুল রাজ্জাকের হ্যাট্রিকেও নিজেকে সম্পৃক্ত করেন। গালে আন্তর্জাতিক স্টেডিয়ামে অনুষ্ঠিত সফরের দ্বিতীয় টেস্টে রাজ্জাক একে-একে কালুবিতরাণা, হেরাথ ও পুষ্পকুমারাকে ডিসমিসাল করে এ কৃতিত্ব অর্জন করেছিলেন। উভয়ক্ষেত্রেই কালুবিতরাণা পাকিস্তানী উইকেট-রক্ষক মঈন খানের হাতে কট দিয়েছিলেন।
১৯৯৯-২০০০ মৌসুমে জিম্বাবুয়ে সফরে নুয়ান জয়সাকে তার টেস্ট হ্যাট্রিক পূরণে সহায়তা করেন। ২৬ নভেম্বর, ১৯৯৯ হারারে স্পোর্টস ক্লাবে অনুষ্ঠিত দ্বিতীয় টেস্টে জয়সা ট্রেভর গ্রিপারকে এলবিডব্লিউ, মারে গুডউইনকে কালুবিতরাণা’র হাতে কট ও নিল জনসনকে আবারো এলবিডব্লিউ’র ফাঁদে ফেলে এ কৃতিত্ব গড়েছিলেন।
দূর্বল শট নির্বাচন ও সুইং মোকাবেলায় ব্যর্থ হওয়ায় প্রায়শঃই নিজের উইকেট বিলিয়ে দিয়েছেন। একদিনের আন্তর্জাতিকে সনাথ জয়াসুরিয়া’র সাথে ব্যাটিং উদ্বোধনে নেমে ১৯৯৫-৯৬ মৌসুমে অস্ট্রেলিয়া সফরে বেশ সফলতা পান। প্রথম পনের ওভারের ফিল্ডিংয়ের সীমাবদ্ধতাকে কাজে লাগিয়ে আক্রমণাত্মক ব্যাটিং কৌশলের জন্ম দেন। এরফলে খুব সহজেই অর্জুনা রানাতুঙ্গা’র নেতৃত্বাধীন ১৯৯৬ সালের ক্রিকেট বিশ্বকাপে দলের শিরোপা অর্জনে সহায়ক ভূমিকা পালন করেন।
এনথালপি
এনথালপি () হলো কোনো পদার্থের এক একক মৌলকে তরল অবস্থা থেকে কঠিনে বা কঠিন থেকে তরলে পরিণত করতে প্রযুক্ত বা নির্গত মোট তাপ শক্তির পরিমাণ।
গাণিতিকভাবে এনথালপি যদি 'H' দ্বারা প্রকাশ করা হয় তবে 'H' হবে কোন সিস্টেমের অভ্যন্তরীণ শক্তির (U) সাথে সেই সিস্টেমের আয়তন (V) ও চাপের গুণফল যোগ করলে যে ফল পাওয়া যায় সেটা। অর্থাৎ
মৌলভীবাজার-৩
মৌলভীবাজার-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মৌলভীবাজার জেলায় অবস্থিত জাতীয় সংসদের ২৩৬নং আসন।
মৌলভীবাজার-৩ আসনটি মৌলভীবাজার জেলার রাজনগর উপজেলা ও মৌলভীবাজার সদর উপজেলা নিয়ে গঠিত।
সৈয়দ মহসিন আলী ২০১৫ সালের সেপ্টেম্বরে মারা যান। ২০১৫ সালের নভেম্বরে বাংলাদেশ নির্বাচন কমিশন চার প্রার্থীকে অযোগ্য ঘোষণা করলে সৈয়দা সায়রা মহসীন বিনা প্রতিদ্বন্দ্বিতায় নির্বাচিত হন।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সৈয়দ মহসিন আলী বিনা প্রতিদ্বন্দ্বিতায় নির্বাচিত হন।
২০০১ সালের সাধারণ নির্বাচনে সাইফুর রহমান দুটি আসনে দাড়ান: সিলেট-১ ও মৌলভীবাজার-৩। দুটি আসনে জয়ী হবার পর, তিনি সিলেট-১ আসনকে প্রতিনিধিত্ব করার জন্য বেছে নেন; এর ফলে অন্য আসনে উপনির্বাচন অনুষ্ঠিত হয়। নভেম্বর ২০০১ সালের উপ-নির্বাচনেতাঁর ছেলে নাসের রহমান নির্বাচিত হন।
মৌলভীবাজার-৪
মৌলভীবাজার-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মৌলভীবাজার জেলায় অবস্থিত জাতীয় সংসদের ২৩৮নং আসন।
মৌলভীবাজার-৪ আসনটি মৌলভীবাজার জেলার শ্রীমঙ্গল উপজেলা ও কমলগঞ্জ উপজেলার ইউনিয়ন নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আব্দুস শহীদ বিনা প্রতিদ্বন্দ্বিতায় নির্বাচিত হন।
প্রমোদ্যা বিক্রমাসিংহে
গলাগে প্রমোদ্যা বিক্রমাসিংহে (জন্ম: ১৪ আগস্ট, ১৯৭১) মাতারা এলাকায় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি মিডিয়াম-ফাস্ট বোলার ছিলেন। এছাড়াও ডানহাতে ব্যাটিংয়ে পারদর্শীতা দেখিয়েছেন। ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবে প্রতিনিধিত্ব করেছেন প্রমোদ্যা বিক্রমাসিংহে।
সুন্দর পেস বোলিংয়ের অধিকারী হলেও তার নিখুঁত বোলিংয়ের ধারাবাহিকতা ছিল না। ১৯৮৯ সালে যুব এশিয়া কাপ চ্যাম্পিয়নশীপে অংশগ্রহণের মাধ্যমে তার আন্তর্জাতিক ক্রিকেটে সম্পৃক্ততা ঘটে। এরপর তিনি ১৯৯১ সালে ইংল্যান্ড সফরে যান। ১৯৯২ সালে প্রথমবারের মতো এক ইনিংসের সবগুলো উইকেট দখল করেন। কালুতারার বিপক্ষে অনুষ্ঠিত ঐ খেলায় তার বোলিং পরিসংখ্যান ছিল ১০/৪১।
ডিসেম্বর, ১৯৯০ সালে কলকাতায় অনুষ্ঠিত এশিয়া কাপের তৃতীয় খেলায় বাংলাদেশের বিপক্ষে ওডিআই অভিষেক হয়। মার্চ, ১৯৯৯ সালে জামশেদপুরে পাকিস্তানের বিপক্ষে অনুষ্ঠিত ওডিআইয়ে নিজস্ব সেরা ৪/৪৮ লাভ করেন। ডিসেম্বর, ১৯৯১ সালে পাকিস্তান সফরে শিয়ালকোটে অনুষ্ঠিত প্রথম টেস্টে তার টেস্ট অভিষেক ঘটে। নভেম্বর, ১৯৯৯ সালে স্বাগতিক জিম্বাবুয়ের বিপক্ষে নিজস্ব সেরা ৬/৬০ লাভ করেন।
১৯৯২, ১৯৯৬ ও ১৯৯৯ সালের ক্রিকেট বিশ্বকাপে অংশগ্রহণ করেছেন তিনি। তন্মধ্যে, ১৯৯৬ সালে তার দল বিশ্বকাপের শিরোপা জয় করেছিল। ২০০০ সাল পর্যন্ত দলে নিয়মিতভাবে খেলেন। কিন্তু কাঁধের অস্ত্রোপচারের কারণে তার খেলোয়াড়ী জীবনে কালো থাবা নেমে আসে। এরপর থেকেই তাকে দলে অনিয়মিতভাবে অংশগ্রহণ করতে দেখা যায়।
ভাগলপুর জেলা
ভাগলপুর জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর ভাগলপুর।
ভাগলপুর জেলার আয়তন । এই জেলাটি বিহারের ভাগলপুর বিভাগের অন্তর্গত। গঙ্গা নদী এই জেলার উপর দিয়ে প্রবাহিত।
১৯৯০ সালে ভাগলপুর জেলায় বিক্রমশীলা গাঙ্গেয় শুশুক অভয়ারণ্য গঠিত হয়। এই অভয়ারণ্যের দৈর্ঘ্য ।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় এই জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
২০১১ সালের জনগণনা অনুসারে, ভাগলপুর জেলার জনসংখ্যা ৩,০৩২,২২৬। এই জেলার জনসংখ্যা ওমান রাষ্ট্র বা মার্কিন যুক্তরাষ্ট্রের আইওয়া রাজ্যের জনসংখ্যার প্রায় সমান। জনসংখ্যার দিক থেকে ভারতের ৬৪০টি জেলার মধ্যে এই জেলার স্থান ১২০তম। ভাগলপুর জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২৫.১৩%। ভাগলপুর জেলার লিঙ্গানুপাতের হার প্রতি ১০০০ পুরুষে ৮৭৯ জন মহিলা এবং সাক্ষরতার হার ৬৪.৯৬%।
মৈথিলি ভাষা ও মৈথিলির উপভাষা অঙ্গিকা এই জেলায় প্রচলিত। অন্যান্য প্রধান ভাষাগুলি হল হিন্দি, উর্দু ও বাংলা।
বাঁকা জেলা
বাঁকা জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর বাঁকা। ১৯৯১ সালের ২১ ফেব্রুয়ারি অবিভক্ত ভাগলপুর জেলার বৃহত্তম মহকুমা বাঁকাকে পৃথক জেলার স্বীকৃতি দেওয়া হয়েছিল।
বাঁকা জেলার আয়তন । এই জেলার আয়তন কানাডার আকিমিস্কি দ্বীপের আয়তনের সমান।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় বাঁকা জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে এই জেলা তার মধ্যে অন্যতম।
বাঁকা জেলায় একটি মাত্র মহকুমা আছে। সেটি হল বাঁকা মহকুমা। এই মহকুমাটি এগারোটি ব্লকে বিভক্ত। যথা: বাঁকা, আমারপুর, শম্ভুগঞ্জ, বেলহার, ফুল্লিদুমার, কাটোরিয়া, চন্দন, বাউনসি, বরহাট, ঢোরাইয়া ও রাজৌন।
২০১১ সালের জনগণনা অনুসারে, বাঁকা জেলার জনসংখ্যা ২,০২৯,৩৩৯। এই জেলার জনসংখ্যা স্লোভেনিয়া রাষ্ট্র বা মার্কিন যুক্তরাষ্ট্রের নিউ মেক্সিকো রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ২২৮তম। বাঁকা জেলার জনঘনত্ব The district has a population density of । ২০০১-২০১১ দশকে এই জেলার জনসংখ্যা বৃদ্ধির হার ছিল২৬.১৪%। বাঁকা জেলার লিঙ্গানুপাতের হার প্রতি ১০০০ পুরুষে ৯০৭ জন মহিলা এবং সাক্ষরতার হার ৬০.১২%।
বাঁকা জেলা ইন্দো-আর্য ভাষা অঙ্গিকা প্রচলিত। দেবনাগরী লিপিতে লিখিত এই ভাষায় অঙ্গিকা অঞ্চলের প্রায় ৭২৫,০০০ মানুষ কথা বলেন।
পূর্ণিয়া বিভাগ
পূর্ণিয়া বিভাগ হলভারতের বিহার রাজ্যের একটি প্রশাসনিক বিভাগ। এইজেলার সদর শহর পূর্ণিয়া। ২০০৫ সালের পরিস্থিতি অনুসারে, পূর্ণিয়া জেলা, কাটিহার জেলা, অররিয়া জেলা ও কিশানগঞ্জ জেলা নিয়ে এই জেলা গঠিত।
গোমনাতি ইউনিয়ন
গোমনাতি ইউনিয়ন বাংলাদেশের নীলফামারী জেলার ডোমার উপজেলার অন্তর্গত একটি ইউনিয়ন।
ভোগডাবুড়ী ইউনিয়ন
ভোগডাবুড়ী ইউনিয়ন বাংলাদেশের নীলফামারী জেলার ডোমার উপজেলার অন্তর্গত একটি ইউনিয়ন।
কেতকীবাড়ী ইউনিয়ন
কেতকীবাড়ী ইউনিয়ন বাংলাদেশের নীলফামারী জেলার ডোমার উপজেলার অন্তর্গত একটি ইউনিয়ন।
কেতকীবাড়ী ইউনিয়নটি ৩টি মৌজা নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।
কেতকীবাড়ী ইউনিয়নের মোট জনসংখ্যা = ২৪,৮০০ জন।
এ ইউনিয়নের শিক্ষার হার ৭০%। বর্তমানে ইউনিয়নে সরকারী প্রাথমিক বিদ্যালয়- ০৯টি, বে-সরকারী রেজিঃ প্রাঃ বিদ্যালয়- ০৭টি, উচ্চ বিদ্যালয়ঃ ০২টি, মাদ্রাসা-০২টি রয়েছে।
পূর্ণিয়া জেলা
পূর্ণিয়া জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর হল পূর্ণিয়া। পূর্ণিয়া জেলা বিহারের পূর্ণিয়া বিভাগের অন্তর্গত। এই জেলাটি গঙ্গা নদীর উত্তর পাড়ে অবস্থিত।
মুঘল শাসনকালে পূর্ণিয়া ছিল একতি প্রত্যন্ত সামরিক প্রদেশ। এই জেলা থেকে প্রাপ্ত রাজস্ব উত্তর ও পূর্বাঞ্চলের সীমান্তবর্তী উপজাতিগুলির হাত থেকে সাম্রাজ্যকে রক্ষা করার কাজে ব্যয় করা হত। ১৭৫৭ সালে সিরাজদ্দৌলা কলকাতা দখল করার পরই পূর্ণিয়ার শাসক তাঁর বিরুদ্ধে বিদ্রোহ ঘোষণা করেন। ১৭৬৫ সালে সমগ্র বাংলার সঙ্গে পূর্ণিয়ায় ব্রিটিশ অধিকারভুক্ত হয়। ১৭৭০ সালের ১০ ফেব্রুয়ারি ব্রিটিশ ইস্ট ইন্ডিয়া কোম্পানি আধুনিক পূর্ণিয়া জেলা গঠন করে।
১৯৭৬ সালে পূর্ণিয়া জেলা ভেঙে কাটিহার জেলা গঠিত হয়। ১৯৯০ সালে পূর্ণিয়া জেলা ভেঙে অররিয়া জেলা ও কিশানগঞ্জ জেলা গঠিত হয়।
পূর্ণিয়া জেলার আয়তন । এই জেলার আয়তন সলোমন দ্বীপপুঞ্জের মাকিরা দ্বীপের প্রায় সমান।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় পূর্ণিয়া জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে এই জেলা তার মধ্যে অন্যতম।
পূর্ণিয়া জেলা চারটি মহকুমায় বিভক্ত। এগুলি হল: পূর্ণিয়া, বনমনখি, বইসি ও ধামদহ। এই চারটি মহকুমা আবার ১৪টি ব্লকে বিভক্ত। এগুলি হল:পূর্ব পূর্ণিয়া, কৃত্যানন্দ নগর, বনমনখি, কাসওয়া, আমাউর, বইনসি, বইসা, ধামদহ, বারহারা কোঠি, রুপাউলি, ভবানীপুর, দাগারুয়া, জালালগড় ও শ্রীনগর।
২০১১ সালের জনগণনা অনুসারে, পূর্ণিয়া জেলার জনসংখ্যা ৩,৬৭৩,১২৭। এই জেলার জনসংখ্যা মরিটানিয়া রাষ্ট্র বা মার্কিন যুক্তরাষ্ট্রের আইওয়া রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১০৫তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৮.৬৬%। পূর্ণিয়া জেলার লিঙ্গানুপাতের হার প্রতি ১০০০ পুরুষে ৯৩০ জন মহিলা এবং সাক্ষরতার হার ৬৪.৪৯%।
জিওফ অ্যালট
জিওফ্রে ইয়ান অ্যালট (জন্ম: ২৪ ডিসেম্বর, ১৯৭১) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডের সাবেক আন্তর্জাতিক ক্রিকেটার। ১৯৯৬ থেকে ২০০০ সালের মধ্যবর্তী সময়কালে নিউজিল্যান্ড ক্রিকেট দলের পক্ষে অংশগ্রহণ করেছেন। দলে তিনি মূলতঃ বামহাতি ফাস্ট-মিডিয়াম বোলার ছিলেন। এছাড়াও, ডানহাতে ব্যাটিংয়ে পারদর্শী ছিলেন জিওফ অ্যালট।
১৯৯৫-৯৬ মৌসুমে গ্লেন টার্নারের পরিচালনায় জিম্বাবুয়ে সফরের জন্য নিউজিল্যান্ড দলে তাকে অন্তর্ভুক্ত করা হয়। এ সময় নিউজিল্যান্ড দলের সদস্যদের আঘাতের সমস্যা ছিল ও নতুনদেরকে জাতীয় দলের জন্য প্রস্তুত রাখার প্রয়োজন ছিল। কিন্তু তিনি তেমন সফলতা পাননি। ফলশ্রুতিতে ১৯৯৬ সালের ক্রিকেট বিশ্বকাপের নিউজিল্যান্ড দলে রাখা হয়নি। ১৯৯৭ সালে নিউজিল্যান্ড এ দল বনাম ইংল্যান্ড এ দলের খেলায় সফলতা লাভের প্রেক্ষিতে তাকে টেস্ট দলে পুণরায় অংশগ্রহণের আমন্ত্রণ জানানো হয়।
১৯৯৯ সালে দক্ষিণ আফ্রিকার বিপক্ষে অনুষ্ঠিত টেস্টে দীর্ঘ সময় নিয়ে শূন্য রান করার রেকর্ড গড়েন। শূন্য রানে আউট হতে তাকে ১০১ মিনিটে ৭৭ বল মোকাবেলা করতে হয়েছিল।
মে/জুন, ১৯৯৯ সালে ইংল্যান্ডে অনুষ্ঠিত ক্রিকেট বিশ্বকাপে তিনি অসামান্য ভূমিকা পালন করেন। প্রতিযোগিতার ৯ খেলায় অংশ নিয়ে তিনি ২০ উইকেট পান ও শীর্ষস্থানীয় বোলার হিসেবে পরিচিত হন। এরফলে নিউজিল্যান্ড দলকে সেমি-ফাইনালে উত্তরণ ঘটাতে সহায়তা করেন।
ধারাবাহিকভাবে কয়েকটি আঘাতে আক্রান্ত হবার পর ২০০১ সালে সকল স্তরের ক্রিকেট থেকে অবসর নেন তিনি। তার হেনরি নামীয় এক পুত্র রয়েছে।
অররিয়া জেলা
অররিয়া জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর হল অররিয়া। পূর্ণিয়া জেলা বিহারের পূর্ণিয়া বিভাগের অন্তর্গত।
১৯৬৪ সালে অররিয়া পূর্ণিয়া জেলার একটি মহকুমার স্বীকৃতি পায়। ১৯৯০ সালের জানুয়ারি মাসে এই মহকুমাটি পূর্ণিয়া বিভাগের অধীনে একটি পৃথক জেলার স্বীকৃতি অর্জন করে।
অররিয়া জেলার আয়তন । আয়তনের দিক থেকে এই জেলা রাশিয়ার জেমল্যা জর্গার প্রায় সমান। এই জেলার প্রধান নদনদীগুলি হল কোশি, সুওয়ারা, কালী, পারমার ও কোলি।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় অররিয়া জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে এই জেলা তার মধ্যে অন্যতম।
অররিয়া জেলা দুটি মহকুমায় বিভক্ত। যথা: অররিয়া ও ফোর্বসগঞ্জ। অররিয়া মহকুমা চারটি ব্লকে বিভক্ত। যথা: অররিয়া, ভারগামা, সিকতি ও রানিগঞ্জ। ফোর্বসগঞ্জ মহকুমা পাঁচটি ব্লকে বিভক্ত। যথা: কুরসাকান্ত, ফোর্বসগঞ্জ, ভারগামা, রানিগঞ্জ ও নরপতগঞ্জ।
২০১১ সালের জনগণনা অনুসারে, অররিয়া জেলার জনসংখ্যা ২,৮০৬,২০০। এই জেলার জনসংখ্যা জামাইকা রাষ্ট্র বা মার্কিন যুক্তরাষ্ট্রের উটাহ রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৩৯তম। অররিয়া জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ছিল ৩০%। জেলার লিঙ্গানুপাতের হার প্রতি ১০০০ পুরুষে ৯২১ জন মহিলা এবং সাক্ষরতার হার ৫৫.১%। অররিয়া জেলার মুসলমান জনসংখ্যা অপেক্ষাকৃত বেশি।
দ্য আন্ডারটেকার
মার্ক উইলিয়াম ক্যালওয়ে (জন্ম মার্চ ২৪, ১৯৬৫) একজন মার্কিন পেশাদার কুস্তিগির। মার্ক দ্য আন্ডারটেকার নামে বেশি পরিচিত। তিনি বর্তমানে ওয়ার্ল্ড রেসলিং এন্টারটেইনমেন্টে কাজ করে। ডাব্লিউডাব্লিউই তে সে তিনবার ওয়ার্ল্ড হেভিওয়েট চ্যাম্পিয়ন এবং চার বারের ডাব্লিউডাব্লিউই চ্যাম্পিয়ন। ওয়ার্ল্ড ক্লাস চ্যাম্পিয়নশীপ রেসলিং এ ড্যালাসের সাথে তার অভিষেক হয়। ১৯৮৮ সালে ইউনাইটেড স্টেট রেসলিং এসোসিয়েশনে অভিষেক হয়। মার্ক ১৯৯০ সালে ডাব্লিউডাব্লিউই এর সার্ভাইবার সিরিজ প্রতি-দর্শনে-পরিশোধ এ তার অভিষেক হয়। যদিও কাউন্ট-আউটের দ্বারা অপনীত হয়েছিল, তবুও আন্ডারটেকার এর দল ম্যাচটি জিতে ছিল। ঐ বছরে আন্ডারটেকার একটি ম্যাচও হেরে ছিলনা। এছাড়াও সে ডাব্লিউডাব্লিউএফ চ্যাম্পিয়নশিপ জিতেছিলেন। এরপর শীঘ্রই চ্যাম্পিয়নশিপের জন্য তার প্রথম ম্যাচে হাল্ক হোগানের কাছে হেরে যায়।
আন্ডার টেকারের রেসেলম্যানিয়াতে ২১-১ এর রেকর্ড, শুধু মাত্র ব্রক লেসনারের কাছে হেরে ছিল। আন্ডারটেকার ট্রিপল এইচ, বাতিস্তা এবং রেন্ডি অরটন দ্য রকের মত সেরা কুস্তিগিরদের হারিয়েছেন। সে বিখ্যাত হেল ইন আ সেল এর সন মাইকেক এবং মিক ফলেই এর বিরুদ্ধের ম্যাচের জন্য। আন্ডারটেকার বর্তমানেও কুস্তির সাথে যুক্ত আছেন, কিন্তু প্রতি বছরে একটি ম্যাচ।
তিনি এক মাত্র কুস্তিগির (বর্তমানেও কোম্পানির সাথে যুক্ত) যে "ডাব্লিউডাব্লিউএফ সোমবারের র রাতের" প্রথমবারের পর্বে কুস্তি লড়েছেন।Entrance themesদ্যা আন্ডারটেকার ২০১৭ সালে রেসেলম্যানিয়া ৩৪ এ রোমান রেইন্স এর সাথে ম্যাচের পর তিনি তার জামা ভাজ করে রিংয়ে রেখে আসেন অর্থাৎ তিনি অঘোষিত অবসর গ্রহণ করেন। এর পর জানুয়ারি এর প্রথম সপ্তাহে "র" এর ২৫ বছর বার্ষিকী তে গেস্ট হয়ে আসেন এবং এর পর তাকে আর দেখা যায় নি। কিন্তু রয়েল রাম্বল ২০১৮ এর পর জন সিনা দ্যা আন্ডারটেকার কে চ্যালেন্জ্ঞ করেন।
জোড়াবাড়ী ইউনিয়ন
জোড়াবাড়ী ইউনিয়ন বাংলাদেশের নীলফামারী জেলার ডোমার উপজেলার অন্তর্গত একটি ইউনিয়ন।
জোড়াবাড়ী ইউনিয়নটি ৪টি মৌজা নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।
জোড়াবাড়ী ইউনিয়নের মোট জনসংখ্যা = ৩১,০৭২ জন।
জোড়াবাড়ী ইউনিয়নের শিক্ষার হার ৭৮%।
বামুনিয়া ইউনিয়ন
বামুনিয়া ইউনিয়ন বাংলাদেশের নীলফামারী জেলার ডোমার উপজেলার অন্তর্গত একটি ইউনিয়ন।
এর উত্তরে গমনাতী ইউনিয়ন দক্ষিনে বোড়াগাড়ী ইউনিয়ন , পূর্বে পাঙ্গা মটুকপুর, পশ্চিমে জোড়াবাড়ি ইউনিয়ন ।
বামুনিয়া ইউনিয়নটি ৩টি মৌজা নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।
বামুনিয়া ইউনিয়নের মোট জনসংখ্যা = ২২,০৩৩ জন।
এ ইউনিয়নের শিক্ষার হার ৬৮%। ইউনিয়নের বর্তমানে সরকারী প্রাথমিক বিদ্যালয়- ১১, উচ্চ বিদ্যালয়ঃ০১টি, মাদ্রাসা-০১টি আছে, ১ টি নিম্ন মাধ্যমিক বালিকা বিদ্যালয় আছে
বামুনিয়ার অর্থনীতি বেশ সমৃদ্ধ প্রচীন কাল থেকেই।
এখানকার প্রধান ফসল ধান, তাছাড়াও গম, পাট, তামাক, ভুট্টা, ইত্যাদি
পাংগা মটকপুর ইউনিয়ন
পাংগা মটকপুর ইউনিয়ন বাংলাদেশের নীলফামারী জেলার ডোমার উপজেলার অন্তর্গত একটি ইউনিয়ন।
ডোমার সদর ইউনিয়ন
ডোমার সদর ইউনিয়ন বাংলাদেশের নীলফামারী জেলার ডোমার উপজেলার অন্তর্গত একটি ইউনিয়ন।
ডোমার সদর ইউনিয়নটি ৪টি মৌজা নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।
ডোমার সদর ইউনিয়নের মোট জনসংখ্যা = ২৯,২৯৪ জন।
এ ইউনিয়নের শিক্ষার হার ৬৮%। ইউনিয়নে সরকারী প্রাথমিক বিদ্যালয়- ০৫ টি, বে-সরকারী রেজিঃ প্রাঃ বিদ্যালয়- ০৩টি, উচ্চ বিদ্যালয়ঃ০১ টি, মাদ্রাসা-০১টি রয়েছে।
সোনারায় ইউনিয়ন, ডোমার
সোনারায় ইউনিয়ন বাংলাদেশের নীলফামারী জেলার ডোমার উপজেলার অন্তর্গত একটি ইউনিয়ন।
সোনারায় ইউনিয়নটি ৭টি মৌজা নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।
সোনারায় ইউনিয়নের মোট জনসংখ্যা = ৩৪,৩৯৯ জন।
এ ইউনিয়নের শিক্ষার হার ৭২%। ইউনিয়নে সরকারী প্রাথমিক বিদ্যালয়- ০৬ টি, বে-সরকারী রেজিঃ প্রাঃ বিদ্যালয়- ০৩ টি, উচ্চ বিদ্যালয়ঃ ০২ টি, মাদ্রাসা-০১টি , ফরকানিয়া মাদ্রাসা ৩৮ টি, হাফেজিয়া মাদ্রাসা ৬ টি আছে।
হরিণচড়া ইউনিয়ন
হরিণচড়া ইউনিয়ন বাংলাদেশের নীলফামারী জেলার একটি প্রশাসনিক একক।
এই ইউনিয়নটি রংপুর বিভাগের নীলফামারী জেলার ডোমার উপজেলার অন্তর্গত।
হরিণচড়া ইউনিয়নটি ৭টি গ্রাম নিয়ে গঠিত; এই গ্রামগুলো ৯টি প্রশাসনিক ওয়ার্ডে বিভক্ত।
১ জন চেয়ারম্যান, ৯ জন সাধারণ সদস্য এবং সংরক্ষিত আসনের ৩ জন মহিলা সদস্য সমন্বয়ে ইউনিয়ন পরিষদ প্রশাসন গঠিত। বর্তমান চেয়ারম্যান মোঃ আজিজুল ইসলাম।
এ ইউনিয়নের মোট জনসংখ্যা = ২১,৩৩২ জন।
উল্লেখযোগ্য শিক্ষা প্রতিষ্ঠানঃ
বেশিরভাগ মানুষের অর্থনীতি কৃষি নির্ভর। এছাড়াও বিভিন্ন পেশাজীবী মানুষের বসবাস এখানে যেমন শিক্ষকতা, ব্যবসা, এনজিও প্রতিষ্ঠানে চাকুরীজীবী, চিকিৎসক ইত্যাদি। প্রধান প্রধান কৃষি পন্যের মধ্যে ধান, গম, তামাক, পাট, মরিচ, আলু, ভুট্টা, আখ ইত্যাদি।
কৃষকরা নিজ জমিতে এসব উৎপাদন করে স্থানীয় বাজারে বিক্রি করে জীবিকা নির্বাহ করে থাকে।
প্রধান বাজারঃ ধরনীগণজ বাজার, বাবুরডাঙ্গা বাজার, বুড়ির হাট ইত্যাদি।
হ্যারি গ্রাহাম
হ্যারি গ্রাহাম (; জন্ম: ২২ নভেম্বর, ১৮৭০ - মৃত্যু: ৭ ফেব্রুয়ারি, ১৯১১) মেলবোর্নে জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যানের ভূমিকায় অবতীর্ণ হতেন। এছাড়াও লেগ ব্রেক বোলিংয়ে পারদর্শীতা দেখিয়েছেন হ্যারি গ্রাহাম। নিউজিল্যান্ডের ঘরোয়া প্রথম-শ্রেণীর ক্রিকেটে ওতাগোর প্রতিনিধিত্ব করেছেন তিনি।
১৭ জুলাই, ১৮৯৩ তারিখে লর্ডসে স্বাগতিক ইংল্যান্ড দলের বিপক্ষে অনুষ্ঠিত প্রথম টেস্টের দ্বিতীয় ইনিংসে তিনি তাঁর নিজস্ব প্রথম টেস্ট সেঞ্চুরি করেন। এছাড়াও, নিজ ভূমিতে সফরকারী ইংল্যান্ডের বিপক্ষে সিডনি টেস্টেও সেঞ্চুরি হাঁকিয়েছেন। ক্রিকেটের পাশাপাশি মেলবোর্ন ফুটবল ক্লাবের সদস্য হিসেবে শীর্ষস্থানীয় অস্ট্রেলীয় রুলস ফুটবলার ছিলেন। এরপূর্বে ১৮৯২ সালে ভিক্টোরিয়া ফুটবল অ্যাসোসিয়েশনের পক্ষে ৪২ গোল করে দ্বিতীয় স্থান অধিকার করেন।
নিজ ৪০তম জন্মদিনের ১১ সপ্তাহ পর নিউজিল্যান্ডের দক্ষিণাঞ্চলীয় দ্বীপ ওতাগো অঞ্চলের সীক্লিফে তাঁর দেহাবসান ঘটে।
বিশ্ব অ্যাথলেটিকস চ্যাম্পিয়নশিপ
আইএএএফ বিশ্ব অ্যাথলেটিকস চ্যাম্পিয়নশীপ আন্তর্জাতিক অ্যাথলেটিকস ফেডারেশন (আইএএএফ) কর্তৃক অনুষ্ঠিত বৈশ্বিক ক্রীড়া প্রতিযোগিতা। শুরুতে প্রতি চার বৎসর অন্তর এ প্রতিযোগিতা আয়োজনের সিদ্ধান্ত নেয়া হয়েছিল। কিন্তু ১৯৯১ সালে তৃতীয় আসর আয়োজনের পর অদ্যাবধি প্রতি দুই বৎসর পরপর দ্বি-বার্ষিক আকারে অনুষ্ঠিত হচ্ছে।
১৯৮৩ সালে প্রথম আসর আয়োজনের বেশ পূর্ব থেকেই বিশ্ব অ্যাথলেটিকস চ্যাম্পিয়নশীপ প্রতিযোগিতা আয়োজনের চিন্তাধারা চলতে থাকে। ১৯১৩ সালে আইএএএফ সিদ্ধান্ত নিয়েছিল যে, গ্রীষ্মকালীন অলিম্পিক ক্রীড়াই অ্যাথলেটিকসের বিশ্ব চ্যাম্পিয়নশীপের জন্য যথেষ্ট। পঞ্চাশ বছরেরও অধিককাল এ ধারণা বহমান ছিল। কিন্তু ১৯৬০-এর দশকের শেষার্ধ্বে আইএএএফ সদস্যদের মাঝে নিজেদের বিশ্ব চ্যাম্পিয়নশীপ প্রবর্তনের ধারণা বিরাটভাবে প্রভাববিস্তার করতে থাকে। ফলশ্রুতিতে ১৯৭৬ সালে পুয়ের্তোরিকোয় অনুষ্ঠিত সভায় অলিম্পিক গেমস থেকে পৃথক হয়ে স্বতন্ত্র বিশ্ব অ্যাথলেটিকস চ্যাম্পিয়নশীপ প্রচলনের সিদ্ধান্ত নেয়া হয়।
পশ্চিম জার্মানির স্টুটগার্ট ও ফিনল্যান্ডের হেলসিঙ্কি বিশ্ব চ্যাম্পিয়নশীপ আয়োজনের জন্য আগ্রহ প্রকাশ করে। কিন্তু, আইএএএফ কাউন্সিল ১৯৮৩ সালে উদ্বোধনী প্রতিযোগিতার জন্য হেলসিংকিকে আমন্ত্রণ জানায়। ১৯৫২ সালের গ্রীষ্মকালীন অলিম্পিকের আয়োজনকারী হেলসিংকি অলিম্পিক স্টেডিয়ামে প্রথম আসরটি অনুষ্ঠিত হয়। এর পূর্বে অবশ্য দুইটি আইএএএফ বিশ্ব চ্যাম্পিয়নশীপ অনুষ্ঠিত হয়। ১৯৭৬ সালের গ্রীষ্মকালীন অলিম্পিক থেকে বাদ পড়া পুরুষদের ৫০ কিলোমিটার হাঁটা বিষয়কে নিয়ে প্রতিযোগিতা আয়োজনের ফলে আইএএএফ নিজেদের প্রতিযোগিতা করার চিন্তা বাস্তবায়নে অগ্রসর হয়। এর চার বছর পর ১৯৮০ সালের গ্রীষ্মকালীন অলিম্পিক থেকে বাদ পড়া মহিলাদের ৪০০ মিটার হার্ডলস ও ৩০০০ মিটার বিষয়গুলোকে অন্তর্ভুক্ত করে বিশ্ব চ্যাম্পিয়নশীপ অনুষ্ঠিত হয়।
সাম্প্রতিক বছরগুলোয় প্রতিযোগিতার আকার ব্যাপকভাবে বেড়ে যায়। ১৯৮৩ সালে ১৫৪ দেশ থেকে ১,৩০০ ক্রীড়াবিদ অংশ নেন। প্যারিসে অনুষ্ঠিত ২০০৩ সালের প্রতিযোগিতায় ২০৩ দেশ থেকে ১,৯০৭জন ক্রীড়াবিদ অংশ নিয়েছিলেন। এছাড়াও, ক্রীড়াক্ষেত্র পরিবর্তিত হয়ে মহিলাদের নতুন বিষয়গুলো যুক্ত হচ্ছে। ২০০৫ সালের সময়সূচীতে পুরুষ ও মহিলাদের বিষয়গুলো প্রায় সমান ছিল। কেবলমাত্র পুরুষদের ৫০ কিলোমিটার হাঁটা বিষয় ব্যতিক্রম। মহিলাদের ১০০ মিটার হার্ডলস ও হেপ্টাথলন বিষয়ের বিপরীতে পুরুষদের ১১০ মিটার হার্ডলস ও ডেকাথলন রয়েছে।
নিম্নের তালিকায় বিশ্ব চ্যাম্পিয়নশীপে প্রথমবারের মতো যুক্ত নতুন বিষয়গুলো তুলে ধরা হয়েছে:-
তালিকাটিতে ১৯৮৩ সালের প্রতিযোগিতা থেকে ২০১৫ সালের প্রতিযোগিতায় প্রাপ্ত পদক দেখানো হলো:
কমপক্ষে ছয়টি পদক বিজয়ী ১৫জন ক্রীড়াবিদ এ তালিকায় দেখানো হলো:
কমপক্ষে ছয়টি পদক বিজয়ী ১৩জন ক্রীড়াবিদ এ তালিকায় দেখানো হলো:
বাংলাদেশ জাতীয় অনূর্ধ্ব-২৩ ফুটবল দল
বাংলাদেশ জাতীয় অনুর্ধ-২৩ ফুটবল দল হল বাংলাদেশের এটি জাতীয় যুব ফুটবল দল যা বাংলাদেশ ফুটবল ফেডারেশন কর্তৃক পরিচালিত হয়। দলটি অলিম্পিক, এএফসি অনুর্ধ-২২ এশিয়ান কাপ এবং এশিয়ান গেমস এ অংশ গ্রহণ করে।
! colspan="9" style="background:#b0d3fb; text-align:left;"|
! colspan="9" style="background:#b0d3fb; text-align:left;"|
! colspan="9" style="background:#b0d3fb; text-align:left;"|
ঋত্বিক চক্রবর্তী
ঋত্বিক চক্রবর্তী হচ্ছেন ভারতীয় বাংলা চলচ্চিত্রের একজন অভিনেতা।
ঋত্বিক চক্রবর্তী তার ক্যারিয়ার শুরু করেন বাংলা থিয়েটার এ কাজ শুরুর মাধ্যমে। অনেক সংগ্রাম করে তিনি আজকের এই স্থানে আসতে পেরেছেন। তারপরে তিনি ২০০৮ সালে রুদ্রনীল ঘোষ এর সাথে ক্রস কানেকশন এ কাজ করার মাধ্যমে বড় পর্দায় আসেন। তিনি বিয়ে করেন অপরাজিতা ঘোষ দাস কে।
নুসরাত ফারিয়া মাজহার
নুসরাত ফারিয়া মাজহার (জন্ম: ৮ সেপ্টেম্বর, ১৯৯৩) হলেন বাংলাদেশের একজন উপস্থাপক এবং মডেল। বিজ্ঞাপনচিত্রে গ্লামারাস হিসেবে উপস্থিতি এবং ভিন্নধর্মী উপস্থাপনার কারণে তিনি পরিচিত। ২০১৫ সালে বাংলাদেশ-ভারত যৌথ প্রযোজনার "আশিকী" চলচ্চিত্র দিয়ে তার বড় পর্দায় অভিষেক হয়। এই কাজের জন্য তিনি শ্রেষ্ঠ নবীন অভিনয়শিল্পী বিভাগে মেরিল-প্রথম আলো পুরস্কার অর্জন করেন।
নুসরাত ফারিয়া মাজহার ১৯৯৩ সালের ৮ সেপ্টেম্বর চট্টগ্রামে জন্ম নেন। তার শৈশব কেটেছে ঢাকার আর্মি ক্যান্টনমেন্টে; বর্তমানেও সেখানেই বসবাস করছেন। তার দাদা একজন সেনা কর্মকর্তা হওয়ায় ঢাকা সেনানিবাসে তাদের বসবাস।
আরজে হিসেবে কাজের মধ্য দিয়ে গণমাধ্যমে আগমন তার। আরটিভির ‘ঠিক বলছেন তো‘ অনুষ্ঠানের মাধ্যমে প্রথম টিভি পর্দায় উপস্থাপনায় আসেন নুসরাত ফারিয়া। ২০১২ সালে এনটিভির ‘থার্টিফাস্ট ধামাকা কক্সবাজার’ অনুষ্ঠানটি ফারিয়া সবার নজর কেড়ে নেন। ২০১৩ সালের জানুয়ারিতে বলিউড প্লেব্যাক শিল্পী সুনিধি চৌহানের ‘সুনিধি লাইভ কনসার্ট’ শিরোনামের অনুষ্ঠান উপস্থাপনা করে দারুণ প্রশংসিত হন তিনি। তার উপস্থাপিত বিভিন্ন জনপ্রিয় অনুষ্ঠানের মধ্যে রয়েছে আরটিভির ‘লেট নাইট কফি উইথ নুসরাত ফারিয়া’, এসএ টিভির ‘ক্লিয়ার এসএ লাইভ স্টুডিও’, এটিএন বাংলার ‘ট্রেন্ড’, জিটিভির ‘লাক্স ওয়ার্ল্ড অব গ্ল্যামার’ এবং এনটিভির ‘স্টাইল অ্যান্ড ট্রেন্ড’, রেডিও ফুর্তিতে ‘নাইট শিফট উইথ ফারিয়া’ ইত্যাদি। এছাড়া নুসরাত ফারিয়া ‘ডোর’ নামে ফ্যাশন হাউসের ব্র্যান্ড মডেল এবং ফেয়ার অ্যান্ড লাভলি, সিম্ফনি, সিটিসেল রিচার্জের বিজ্ঞাপনচিত্রে মডেল হয়ে কাজ করেন।
নায়িকা মাহিয়া মাহীর সাথে জাজ মাল্টিমিডিয়ার সম্পর্কের অবনতি ঘটলে জাজ মাল্টিমিডিয়া তাদের নতুন নায়িকা হিসেবে নুসরাত ফারিয়াকে সবার সামনে তুলে ধরেন এবং বাংলাদেশ-ভারত যৌথ প্রযোজনার ছবি প্রেমী ও প্রেমী’র নায়িকা হিসেবে ঘোষনা করেন। তবে প্রেমী ও প্রেমীই নুসরাত ফারিয়ার প্রথম চলচ্চিত্র নয়। ২০১৪ সালে রেদওয়ান রনি পরিচালিত মরীচিকা চলচ্চিত্রে নায়িকা হিসেবে অভিনয়ের জন্য চুক্তিবদ্ধ হয়েছিলেন নুসরাত ফারিয়া, কিন্তু অজ্ঞাত কারণে চলচ্চিত্রটির কাজ শুরু হয়নি। বরং কিছুদিন পরে চলচ্চিত্রে নাম এবং পাত্র-পাত্রী বদল করে রেদওয়ান রনি নতুন চলচ্চিত্রের কাজ শুরু করেন।
হবিগঞ্জ-১
হবিগঞ্জ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি হবিগঞ্জ জেলায় অবস্থিত জাতীয় সংসদের ২৩৯নং আসন।
হবিগঞ্জ-১ আসনটি হবিগঞ্জ জেলার নবীগঞ্জ উপজেলা ও বাহুবল উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোহাম্মদ আব্দুল মুনিম চৌধুরী বিনা প্রতিদ্বন্দ্বিতায় নির্বাচিত হন।
দেওয়ান ফরিদ গাজী ২০১০ সালের নভেম্বরে মৃত্যুবরণ করেন। জানুয়ারী ২০১১ সালের উপ-নির্বাচনে বাংলাদেশ আওয়ামী লীগের প্রার্থী মুশফিক হোসেন চৌধুরী ও জাতীয় পার্টির প্রার্থী আব্দুল মুনিম চৌধুরীকে পরাজিত করে, বিএনপির শেখ সুজাত মিয়া নির্বাচিত হন।
হবিগঞ্জ-২
হবিগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি হবিগঞ্জ জেলায় অবস্থিত জাতীয় সংসদের ২৪০নং আসন।
হবিগঞ্জ-২ আসনটি হবিগঞ্জ জেলার আজমিরিগঞ্জ উপজেলা ও বানিয়াচং উপজেলা নিয়ে গঠিত।
শরীফ উদ্দিন আহমেদ অফিসে মারা যান। ১ অক্টোবর ১৯৯৬ সালের উপ-নির্বাচনে সুরঞ্জিত সেনগুপ্ত নির্বাচিত হন।
হবিগঞ্জ-৩
হবিগঞ্জ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি হবিগঞ্জ জেলায় অবস্থিত জাতীয় সংসদের ২৪১নং আসন।
হবিগঞ্জ-৩ আসনটি হবিগঞ্জ জেলার হবিগঞ্জ সদর উপজেলা ও লাখাই উপজেলা নিয়ে গঠিত।
২০০৫ সালের ২৭ জানুয়ারি শাহ এ এম এস কিবরিয়াকে হত্যা করা হয়। মে'র উপ-নির্বাচনে পাঁচ প্রার্থীর মধ্যে চার জন তাঁদের প্রার্থীতা প্রত্যাহার করে নিলে, এপ্রিলে বিএনপির আবু লেইছ মো. মুবিন চৌধুরী বিনা প্রতিদ্বন্দ্বিতায় নির্বাচিত হন।
হবিগঞ্জ-৪
হবিগঞ্জ-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি হবিগঞ্জ জেলায় অবস্থিত জাতীয় সংসদের ২৪২নং আসন।
হবিগঞ্জ-৪ আসনটি হবিগঞ্জ জেলার চুনারুঘাট উপজেলা ও মাধবপুর উপজেলা নিয়ে গঠিত।
ব্রাহ্মণবাড়িয়া-১
ব্রাহ্মণবাড়িয়া-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ব্রাহ্মণবাড়িয়া জেলায় অবস্থিত জাতীয় সংসদের ২৪৩নং আসন।
ব্রাহ্মণবাড়িয়া-১ আসনটি ব্রাহ্মণবাড়িয়া জেলার নাসিরনগর উপজেলা নিয়ে গঠিত।
মোহাম্মদ ছায়েদুল হক ২০১৭ সালের ডিসেম্বরে মৃত্যুবরণ করেন। ২০১৮ সালের মার্চ মাসে উপ-নির্বাচনে বাংলাদেশ আওয়ামী লীগের প্রার্থী বদরুদ্দোজা মোঃ ফরহাদ হোসেন নির্বাচিত হন।